Buganda

Buganda is a Kinireich im haitigen Uganda in Afrika. S gibt 52 Clans, de zu Buganda ghean. In Buganda hams bis heit no an Kini.
Baganda (oana aloa hoaßt "Muganda") hoaßen d'Leid vo Buganda, eanane Sproch is Luganda. Dea haitige Landesnoma is as Swahili-Woat fia Buganda und is 1894 vo de britischen Beamten vom Protektorat übanomma woan. De Kini vo Buganda hoaßn Kabaka. Wemma üba de doudn Kinig spricht, no sogt ma Ssekabakka.
Vom 18. bis ins 20. Joahrhundat hod as Kinireich Buganda a bsundane Voamachtstellung im zentraln Afrika ghabt. De Gschicht vo Buganda gäht oba no daitlich weida zruck. Kuschitische und nilotische Wandahiartn, de wo se Hima oder Tutsi gnannt ham, san wahrscheinlich im 14. Jahrhundat ausm Norden oba kemma und ham se mid de Bantu vabandelt, de wo voahea scho do gwen san. Doraus han nochad do, wo's heit de Lända Uganda, Ruanda, Burundi, Tansania und Kenia (bei de letzdn zwoa betrifft des nua an Westn) gibt, a Haffa Kinireich entstondn, zu dene neba Buganda aa Bunyoro, Busoga, Ankole, Toro und as Kinireich Ruanda ghean. Heitzdog is Buganda a teilweise unabhägige Provinz vo Uganda.
Buganda liegt am Viktoriasää, grenzt im Ostn an dn Viktoria-Nil und im Nordn an dn Kyoga-Sää. Außadem lafft da Äquator duach Buganda und da Nil fangt do o.
De oide Hauptstod Entebbe und Kampala, de naiane, san in Buganda. De Gräba vo de Kini in Kasubi gheat zum Weidkuituaerbe vo da UNESCO.
De Kini z Buganda.
Kato Kintu Kakulukuku, Easchta Kabaka (Kini) vo Buganda (umara 1300)
Ccwa I. Walusimbi, 2. Kabaka vo Buganda
Kimera Walusimbi, 3. Kabaka vo Buganda
Ttembo Kiridde, 4. Kabaka vo Buganda
Kiggala Kasongovu, 5. Kabaka vo Buganda
Kiyimba Ntege, 6. Kabaka vo Buganda
Kayima Ssendikaddiwa, 7. Kabaka vo Buganda
Nakibinge Kagali, 8. Kabaka vo Buganda
Mulondo Ssekajja, 9. Kabaka vo Buganda
Jjemba Busungwe, 10. Kabaka vo Buganda
Ssuuna I. Kisolo, 11. Kabaka vo Buganda
Ssekamaanya Kisolo, 12. Kabaka vo Buganda
Kimbugwe Kamegere, 13. Kabaka vo Buganda
Kateregga Kamegere, 14. Kabaka vo Buganda
Mutebi I. Mutesi, 15. Kabaka vo Buganda
Jjuuko Mulwana, 16. Kabaka vo Buganda (umara 1680)
Kayemba Kisiki, 17. Kabaka vo Buganda
Tebandeke Mujambula, 18. Kabaka vo Buganda
Ndawula Nsobya, 19. Kabaka vo Buganda
Kagulu Ntambi, 20. Kabaka vo Buganda
Kikulwe Mawuuba, 21. Kabaka vo Buganda
Mawanda Ssebanakitta, 22. Kabaka vo Buganda
Mwanga I. Ssebanakitta, 23. Kabaka vo Buganda 1740-1741
Namugala Kagali, 24. Kabaka vo Buganda 1741-1750
Kyabaggu Kabinuli, 25. Kabaka vo Buganda 1750-1780
Jjunju Ssendegeya, 26. Kabaka vo Buganda 1780-1797
Ssemakookiro Nabbunga Wasajja, 27. Kabaka vo Buganda 1797-1814
Kamaanya Kadduwamala Mukasa, 28. Kabaka vo Buganda 1814-1832
Ssuuna II. Migeekyamye Kalema, 30. Kabaka vo Buganda 1832-1857
Mukaabya Mutesa I. Kayiira, Kabaka vo Buganda Oktober 1857-19, Oktober 1884
Mwanga II. Mukasa Basammula Ekere, 31. Kabaka vo Buganda
Mutebi II. Kiweewa Nnyonyintono, 32. Kabaka vo Buganda
Kalema Muguluma, 33. Kabaka vo Buganda
Daudi Chwa II., 34. Kabaka vo Buganda
Edward Frederick William Walugembe Mutebi Luwangula Muteesa II., 35. Kabaka vo Buganda, 22. November 1939 (hod wega de Diktatoren Milton Obote und Idi Amin mid seina Familie as Land valassn miassn)
Mutebi II. Ronald Muwenda, 36. Kabaka vo Buganda, Sohn vo Muteesa II. und vo Sarah Kisokonkole, 31. Juli 1993 (is 1986 wieda nach Uganda kemma)
Gschichtlichs.
Easchts Zamkemma mit Eiropäan.
1875: Mutesa I. hod christliche Missionare in seim Kinireich missioniern lassn
1876: Expedition vo Eduard Schnitzer zu Mutesa I.
1877: Leid vo da "British Missionary Society" kemman
1879: Leid vo da franzäsischn remisch-katholischn Kiach kemman